கேள்வி: இலட்சுமி கோவில், ஆஸ்லாந்து, மாசசூசெட்ஸ் - குடமுழுக்கு விழா நிகழ்வுகள் பற்றி தகவல் சொல்.
பதில்: 1986 செப்டம்பரில், கோயிலின் வெளிப்புறச் சுவர்கள் கட்டி முடிக்கப்பட்ட பிறகு முதல் குடமுழுக்கு நடைபெற்றது. மே 1990 இல், முழுமையாக முடிக்கப்பட்ட கோவிலுக்கான குடமுழுக்கு விழா ஏற்பாடு செய்யப்பட்டது. ஒரு வார குடமுழுக்கு விழா நிகழ்வுகள் கணபதி பூசையுடன் தொடங்கியது. கணபதி தடைகளை நீக்குபவர் என்பது இந்து சமய நம்பிக்கை என்பதால், கணபதியை வணங்கி விழாவினை தொடங்குவது வைதிக மரபு. இந்தியா, பிரிட்டன் மற்றும் அமெரிக்காவைச் சேர்ந்த இந்துப் புரோகிதர்கள் இந்து இறை சக்தியை அழைத்து உருவேற்றும் (ஆங்கிலம்: Āvāhana (சமஸ்கிருதம்: आवाहन). சடங்குகளைச் செய்தனர். இந்தியாவின் கங்கை, மற்றும் அமெரிக்காவின் மிசிசிப்பி, மிசோரி மற்றும் கொலராடோ ஆகிய நதிகளிலிருந்து குடமுழுக்கிற்காக புனித நீர் எடுத்து வரப்பட்டது. வார இறுதியில், பெரிய கலசங்களில் நிரப்பிய புனித நீரை யாகசாலையிலிருந்து பூரோகிதர்கள் தங்கள் தலைகளில் சுமந்தவாறு கோவிலை வலம் வந்த பின்னர், கோபுரம் மற்றும் விமான கலசங்களில் ஊற்றினர். அதே சமயத்தில், கோவிலில் பிரதிட்டை செய்யப்பட்ட தெய்வச் சிலைகளை புனிதப்படுத்துவதற்காக புரோகிதர்கள் புனித நீர் மற்றும் பால் ஊற்றி நீராட்டு செய்வித்தனர். பின்னர் ஆடை அணிவிக்கப்பட்டு, அலங்கரிக்கப்பட்ட தெய்வங்களுக்கு அருச்சனை செய்வித்து, தீபம் காட்டி, பூசை செய்யப்பட்டது. இதன் பின்னர் பக்தர்கள் மற்றும் இறை அன்பர்கள் புதிதாகப் பிரதிட்டை செய்யப்பட்ட தெய்வங்களை முதன்முதலாக கண்குளிர தரிசித்து வணங்கினர்.
கேள்வி: இலட்சுமி கோவில், ஆஸ்லாந்து, மாசசூசெட்ஸ் - தெய்வ சன்னதிகள் என்பது என்ன?
பதில்: கோவிலின் நிர்வாகிகள், அமெரிக்கா தங்கள் வாழ்க்கையில் நல்வாய்ப்பையும் மகிழ்ச்சியையும் கொண்டு வந்ததாக நம்பினர். எனவே, செழுமையின் தெய்வமான இலட்சுமி, இக்கோவிலின் மூலவராகத் தேர்ந்தெடுக்கப்பட்டார். இக்கோவிலில் மகாகணபதி, வெங்கடேஸ்வரர், நடராசர் - சிவகாமி அம்மன், வள்ளி, தெய்வானையுடன் சுப்பிரமணியர், ஹரிஹரபுத்ரன், நவகிரகங்கள் மற்றும் கருடன் ஆகிய துணை தெய்வங்களுக்கு தனித்தனியே சன்னதிகள் அமைக்கப்பட்டுள்ளன.
கேள்வி: இலட்சுமி கோவில், ஆஸ்லாந்து, மாசசூசெட்ஸ் - 2003 ஆம் ஆண்டு நிகழ்ந்த பகைமை, வெறுப்பு குற்றம் என்பது என்ன?
பதில்: 31 அக்டோபர் 2003 ஆம் தேதியன்று இரவில், 17 வயது ஆண் ஒருவர், வண்ண சேற்றினைத் தெளித்த, டிஷ்யூ தாளை (ஆங்கிலம்: Tissue paper) கோவிலின் சொத்தின் மீது வீசினார். நவம்பர் 2003 இல், காழ்ப்புணர்ச்சி கொண்ட ஒரு விசமி, ஒரு வழிபாட்டுத் தலத்தை அழித்தது அல்லது அச்சுறுத்தியது, $5,000 மதிப்புள்ள சேதத்தை ஏற்படுத்தியது, $250 க்கும் அதிகமான சொத்துக்களை தீங்கிழைக்கும் வகையில் அழித்தது, குறியிட்டது மற்றும் சிவில் உரிமை மீறல் ஆகிய குற்றச்சாட்டுகளுக்கு ஆளானான்.